Iisalmen kulttuurikeskus

Iisalmen kulttuurikeskus on Pohjois-Savon Iisalmen kaupungin Kirkkopuistossa sijaitseva julkinen rakennus, jossa toimivat Iisalmen kaupunginkirjasto, kansalaisopisto, musiikkiopisto, kaupungin kulttuuritoimi, Snellman-kesäyliopisto ja luontomuseo. Talossa on myös vaihtuvien näyttelyiden tila Venny sekä kahvila. Rakennuksen on suunnitellut arkkitehti Pekka Pitkänen, ja se on valmistunut vuonna 1989. 

Kulttuurikeskuksessa on kaksi suurta salia, 470-paikkainen kirjailija Eino Säisän mukaan nimetty nousevakatsomoinen konserttisali ja 120-paikkainen kirjailija-säveltäjä Karl Collanin mukaan nimetty sali. Lisäksi talossa on noin kymmenen pienempää kokoustilaa.

Lähteet

Aiheesta muualla
 Kulttuurikeskuksen esite

Iisalmen rakennukset ja rakennelmat
Suomen konserttitalot